मीडिया रिर्पोट्स के अनुसार हुआ ये कि वरुण की एक तस्वीर छपी थी, जिसमें वो एक फ़ैन के साथ दिख रहे हैं। वरुण अपनी कार की विंडो से आधे बाहर निकलकर बगल के ऑटो में बैठी महिला फ़ैन के साथ सेल्फ़ी ले रहे हैं। पुलिस ने ये तस्वीर देखकर ख़ुद संज्ञान लेते हुए वरुण को ई चालान भेज दिया है, जिसकी जानकारी ट्विटर पर दी गयी है। साथ ही अख़बार की कतरन भी साझा की है। इस ट्वीट के जवाब में वरुण ने माफ़ी मांगते हुए सफ़ाई दी है कि जिस वक़्त वो फ़ैन के साथ सेल्फ़ी ले रहे थे, उनकी कार ट्रैफ़िक सिग्नल पर रुकी हुई थी।